SET เช้านี้แกว่งไซด์เวย์ รอปัจจัยใหม่หนุน-จับตามติประชุมครม.
SET เช้านี้แกว่งไซด์เวย์ รอปัจจัยใหม่หนุน-จับตามติประชุมครม.
SET เช้านี้แกว่งไซด์เวย์ รอปัจจัยใหม่หนุน-จับตามติประชุมครม.
26 ม.ค. 2564

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้คาดว่าจะแกว่งไซด์เวย์ คล้ายคลึงกับตลาดหุ้นในภูมิภาคเอเชียที่เช้านี้เคลื่อนไหวไซด์เวย์ในแดนลบเล็กน้อย แม้วุฒิสภาสหรัฐมีมติเห็นชอบให้นางเจเน็ต เยลเลน อดีตประธานธนาคารกลางสหรัฐ (เฟด) ดำรงตำแหน่งรัฐมนตรีคลังคนใหม่แล้ว แต่ทั้งนี้ ตลาดต่างรอปัจจัยใหม่เข้ามา แต่ก็ยังมี Sentiment ดีจากที่ดัชนีฯวานนี้สามารถยืนเหนือ 1,500 จุด ได้
ทั้งนี้ ตลาดฯอาจมีแรงกดดันจากที่มีจำนวนผู้ติดเชื้อไวรัสโควิด-19 ในพื้นที่จังหวัดสมุทรสาครกว่า 900 คนเมื่อวานนี้ จากการค้นหาเชิงรุก ซึ่งเชื่อว่าวันนี้จำนวนผู้ติดเชื้อน่าจะชะลอลงได้ อย่างไรก็ดีให้ติดตามการประชุมเฟด ที่จะมีขึ้นในวันที่ 26-27 ม.ค.นี้ ซึ่งตลาดคาดว่าจะคงอัตราดอกเบี้ยนโยบาย
พร้อมให้ติดตามทิศทางเศรษฐกิจสหรัฐจะออกมาอย่างไรบ้าง ส่วนบ้านเราให้ติดตามการทยอยประกาศผลประกอบการของบริษัทจดทะเบียนต่อไป โดยให้ติดตามงบฯของ SCC, PTTEP ที่จะประกาศออกมาในสัปดาห์นี้ และวันนี้ให้ติดตามการประชุมคณะรัฐมนตรี (ครม.) จะมีการผ่อนคลายการคุมเข้มการแพร่ระบาดอย่างไรบ้าง พร้อมให้แนวรับ 1,492 จุด ส่วนแนวต้าน 1,515 จุด
 
 